ปิดตำนาน 36 ปี ปาร์คนายเลิศ BDMS เข้าซื้อที่ดินโครงการ รวม 15 ไร่ มูลค่ากว่า 10,800 ล้านบาท - FINNOMENA
BDMS ได้จัดตั้งบริษัท บีดีเอ็มเอส เวลเนส คลินิก จำกัด ทุนจดทะเบียน 6,400 ล้านบาท เพื่อเข้าซื้อและรับโอนที่ดิน เพื่อดำเนินโครงการศูนย์สุขภาพแบบครบวงจร BDMS Wellness Clinic ใหญ่สุดแห่งแรกในเอเชีย
29 ก.ย. 2559

BDMS ได้จัดตั้งบริษัท บีดีเอ็มเอส เวลเนส คลินิก จำกัด ทุนจดทะเบียน 6,400 ล้านบาท เพื่อเข้าซื้อและรับโอนที่ดิน เพื่อดำเนินโครงการศูนย์สุขภาพแบบครบวงจร BDMS Wellness Clinic ใหญ่สุดแห่งแรกในเอเชีย
โดยที่ดินที่ BDMS เข้าซื้อจากโครงการปาร์คนายเลิศ ประกอบด้วย อาคารโรงแรมสวิสโฮเต็ล ปาร์ค นายเลิศ อาคาร Promenade และสิ่งปลูกสร้างอื่นๆ รวม 15 ไร่ บนถนนวิทยุ
โรงแรมนายเลิศปาร์ค นั้นก่อตั้งโดยพระยาภักดีนรเศรษฐ หรือ เลิศ เศรษฐบุตร ซึ่งเป็นผู้ก่อตั้งโรงเรียนเศรษฐบุตรบำเพ็ญและโรงเรียนสตรีเศรษฐบุตรบำเพ็ญ
ล่าสุดเมื่อคืนทางโรงแรมนายเลิศปาร์ค ได้ออกจดหมายประกาศถึงพนักงานเพื่อแจ้งการประกาศปิดกิจการในปี 2560 เหตุการแข่งขันธุรกิจโรงแรมสูง ไม่สามารถประคับประคองต่อไปได้ และยืนยันจ่ายชดเชยพนักงานตามกฎหมาย
ทั้งนี้ BDMS เชื่อมั่นว่าโครงการนี้จะได้รับการตอบรับอย่างดี เนื่องจากพื้นที่ตั้งโครงการเป็นพื้นที่สีเขียวและอยู่ใจกลางเมือง และที่สำคัญคือ เทรนการดูแลรักษาสุขภาพกำลังเป็นที่นิยมทั่วโลก ในหลายปีที่ผ่านมา โดยเฉพาะในด้านเวชศาสตร์ป้องกัน และเวชศาสตร์ชะลอวัย
อ่านรายละเอียดทั้งหมดที่  : 
http://www.set.or.th/set/pdfnews.do?newsId=14750198033361&sequence=0
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: